২০১৬ আইসিসি বিশ্ব টুয়েন্টি২০ ফাইনাল
২০১৬ আইসিসি বিশ্ব টুয়েন্টি২০ ফাইনাল খেলা ৩ এপ্রিল, ২০১৬ তারিখে কলকাতার ইডেন গার্ডেন্সে অনুষ্ঠিত হয়। চূড়ান্ত খেলায় ইংল্যান্ড ওয়েস্ট ইন্ডিজের কাছে ৪ উইকেটে পরাজিত হয়। বিজয়ী ওয়েস্ট ইন্ডিজ দল ২০১৬ সালের আইসিসি বিশ্ব টুয়েন্টি২০ ট্রফি লাভ করে। এরফলে দলটি দুইবার আইসিসি বিশ্ব টুয়েন্টি২০ শিরোপা পায়।
২০১৬ আইসিসি বিশ্ব টুয়েন্টি২০ ফাইনাল
ওয়েস্ট ইন্ডিজের কাছে পরাজিত হলেও দলটি দক্ষিণ আফ্রিকার বিপক্ষে ২২৯ রানের জয়ের লক্ষ্যমাত্রা সফলভাবে অতিক্রম করে শক্তিমত্তার পরিচয় দেয়। এরপূর্বে আফগানিস্তান ও পরবর্তীকালে শ্রীলঙ্কার বিপক্ষে জয় পেয়ে সেমি-ফাইনালে অগ্রসর হয়। দিল্লিতে নিউজিল্যান্ডের বিপক্ষে সেমি-ফাইনালে উদ্বোধনী ব্যাটসম্যান জেসন রয়ের ৪৪ বলে ৭৮ রানের ফলে ইংল্যান্ড সাত উইকেটে জয় পায়। খেলায় জেসন রয় ম্যান অব দ্য ম্যাচ নির্বাচিত হন।